Fredag morgen står 3F og muligvis også andre fagforeninger under Byggefagenes Samvirke klar til at blokere på en byggeplads i Aalborg. Det sker på Hadsundvej 126, hvor 3F nu har trukket deres ansatte medlemmer over på konfliktunderstøttelse. 3F Aalborg er i konflikt med virksomheden FKM Entreprise A/S fra Terndrup. Virksomheden vil slet ikke tegne overenskomst med 3F. Der er også konflikt med et vikarbureau, der er tilknyttet virksomheden. 3F Aalborg ønsker en overenskomst, der er anerkendt i LO. 12. januar i år var der en blokade på den samme byggeplads – og en anden på eternitgrunden. Efter kun en formiddag med blokade valgte MVE Byg, der var entreprenør på pladsen, at kaste håndklædet i ringen og tegne overenskomst. Men det kommer ikke -Denne bliver lidt sejere at komme igennem, siger Reidar Kogstad. De andre fagforeninger under byggefagenes Samvirke forventes at deltage i blokaden i sympati med 3F medlemmerne.

Referat:
Endnu en gang blokeres en byggeplads i Aalborg. Denne gang har 3F problemer med at tegne overenskomst med FKM Entreprise A/S.